*Sōjō Henjō*, maleri av Kanō Tan’yū, 1648
**Henjō** (遍昭 eller遍照; født i 816; død 21. februar 890) var en japansk waka-dikter og buddhistisk prest. Hans fødenavn var **Yoshimine no Munesada** (良岑宗貞).

Takket være en referanse i forordet til Ki no Tsurayukis keiserlige diktantologi *Kokin-wakashū*, fra året 905, regnes han som en av de seks beste wakadiktere og er en av dikterkunstens trettiseks udødelige.

Liv og virke
------------

### Livsløp

Henjō var den åttende sønn av dainagon Yoshimine no Yasuyo, som var en av Kammu-tennōs sønner, og som faren hadde relegert fra det keiserlige hushold sammen med sine brødre til en sivilt/borgerlig liv.

Henjō begynte sin karriere mens han var ved hoffet. Han ble utnevnt til kurodo (蔵人頭, *Kurōdo no Tō*), det vil si til en slags kammerherre til Nimmyō-tennōen. I 849 ble han utnevnt til leder av Kurodo (*Kurōdonotō*). Etter Ninmyō-tennōs død ble Henjō munk etter sin sørgeperiode.

Han var en Tendai-shū-prest. I 877 grunnla han tempelet Gankei-ji i Yamashina, som ligger i det som nå er det sørøstlige Kyōto. Men han fortsatte med å være aktiv i hoffpolitikken.

I 869 fikk han seg overdratt enda et tempel, Urin-in i Murasakino nord i Kyōto. Han forvaltet begge templene, og ble i 885 utnevnt til Sōjō, og kalte seg fra da av **Kazan Sōjō** (花山僧正).

Det ble rykter om at han hadde en kjærlighetsaffære med den berømte kvinnelige poeten Ono no Komachi.

### Diktning

Av hans *waka* ble 35 inntatt i de keiserlige diktantologier, blant annet *Kokin-wakashu*. 

Henjō er berømt for det følgende diktet fra *Hyakunin Isshu*:

天つ風雲の通ひ路吹き閉ぢよ
をとめの姿しばしとどめむ
Ama tsu kaze kumo no kayoiji fuki-toji yo
otome no sugata shibashi todomen
(Breezes of Heaven, blow closed the pathway through the clouds to keep a little longer these heavenly dancers from returning home.) *Kokin Wakashū* 17:872
I sitt forord kritiserte Ki no Tsurayuki ham imidlertid som følger: *«Han vet å konstruere* waka*, men her er det lite ekte følelse. Det er akkurat som nåt du bare har sett bildet av en kvinne og det var det som beveget titt hjerte.»*

Hans sønn Sosei var også en *waka*dikter og munk.

Referanser
----------

1. ↑   The LiederNet Archive, oppført som Henjo, né Yoshimine no Munesada, LiederNet author ID 15468[Hentet fra Wikidata]
2. ↑   British Museum person-institution thesaurus, oppført som Sojo Henjo (????), British Museum person or institution ID 6109, besøkt 9. oktober 2017[Hentet fra Wikidata]
3. ↑   Faceted Application of Subject Terminology, FAST-ID 358635, besøkt 9. oktober 2017[Hentet fra Wikidata]
4. ↑   imslp.org, besøkt 9. oktober 2017[Hentet fra Wikidata]
5. ↑   geocity1.com[Hentet fra Wikidata]
6. ↑  Bowring, Richard (2005). *The Religious Traditions of Japan 500-1600*. s. 164. «Henjō, being himself the grandson of Kanmu Tenno, was another frequenter of the court, famous as a waka poet; but much of his time from 876 onwards was devoted to the establishment of the Gangyō-ji near the capital.»
7. ↑  Adolphson, Mikael S.; Kamens, Edward; Matsumoto, Stacie (2007). *Heian Japan: Centers and Peripheries*. s. 217–18. «'not disassociate himself' or his temple Gangyōji, founded in the 860s in the hills just east of Kyoto, from the court, but rather... [o]ne of Kōkō's supporters was the aforementioned Tendai monk Henjō, who was given an opportunity to disrupt Fujiwara ... post (*sōjō*) within the Office of Monastic Affairs in 886 and allowed rare privileges and influence at the imperial court.»
8. ↑  Bouddhisme, Historia Nipponica, 4. mai 2009
9. ↑  Fujiwara, Teika (2018). *One Hundred Poets, One Poem Each: A Treasury of Classical Japanese Verse*. Penguin UK. ISBN 9780141395944.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NDL
 |